**Liiklusohutuse auditeerimise**

**tee üksikute elementide andmete kontroll-lehed**

**Etapp- pärast tee avamist liiklusele**

**Sisukord**

[1. Auditeerimine varasemas staadiumis 3](#_Toc184040972)

[2. Tee funktsioon ja liikluskeskkond 3](#_Toc184040973)

[3. Tee ristlõige 4](#_Toc184040974)

[4. Horisontaalne ja vertikaalne geomeetria 4](#_Toc184040975)

[5. Ristmikud 5](#_Toc184040976)

[5.1. Geomeetria ja paigutus 5](#_Toc184040982)

[5.2. Ringristmikud 7](#_Toc184040983)

[5.3. Valgusfoorid 7](#_Toc184040984)

[6. Tee ristumine raudteega 8](#_Toc184040985)

[6.1. Raudteeülekäigukoht 8](#_Toc184040992)

[6.2. Raudteeülesõidukohad 8](#_Toc184040993)

[7. Avalikud teenused ja erateenused 9](#_Toc184040994)

[7.1. Teenindusjaamad, parklad ja puhkekohad 9](#_Toc184040996)

[7.2. Ühistransport 10](#_Toc184040997)

[8. Ohustatud teekasutajate vajadused 10](#_Toc184040998)

[8.1. Ühistranspordi peatustes 10](#_Toc184041000)

[8.2. Kergliiklejate muud vajadused 11](#_Toc184041001)

[8.3. Mootorratturite vajadused 12](#_Toc184041002)

[9. Liikluskorraldus, teeseadmed, valgustus 12](#_Toc184041003)

[9.1. Liiklusmärgid ja püstmärgised 12](#_Toc184041005)

[9.2. Teekattemärgistus 13](#_Toc184041006)

[9.3. Muutuva teabega liiklusmärgid 13](#_Toc184041007)

[9.4. Valgustus 13](#_Toc184041008)

[10. Teeohutusrajatised ja passiivset ohutust tagavad paigaldised 14](#_Toc184041009)

[10.1. Muu teevarustus 14](#_Toc184041011)

[10.2. Haljastus 14](#_Toc184041012)

[10.3. Konstruktsioonid 15](#_Toc184041013)

[10.4. Passiivset ohutust tagavad rajatised 15](#_Toc184041014)

**Eessõna**

Transpordiameti koostatud kontroll-lehtede aluseks on PIARC´i tee üksikute elementide andmete kontroll-lehed. Seni kasutuses olnud kontroll-lehtede ülevaatamise peamine eesmärk oli parandada küsimusi nendes punktides, kus nende sisu ei olnud hästi arusaadav. Oluliseks muudatuseks on seegi, et võrrelduna PIARC´i kontroll-lehtedega on uutes kontroll-lehtedes 3. ja 4. etapi küsimused eraldiseisvateks dokumentideks vormistatud. Oleme sellega soovinud audiitorit paremini ja täpsemini suunata auditeeritavale objektile erineva nurga alt lähenema.

Auditeerimise 4. etapi „Pärast tee avamist liiklusele“ eesmärk vastavalt majandus- ja taristuministri 02.07.2015 määrusele nr 83 „Liiklusohutuse auditeerimise nõuded1“ on auditeerida liiklusskeemi rakendamise mõju arvestades liiklejate tegelikku käitumist.

Rõhutame, et 4. etapi auditeerimise läbiviimisel tuleb vaatluse alla võtta liikluskäitumine kõikide liiklejagruppide vaatest. Samuti tuleb hinnata liikluskeskkonna ohutust pannes end erinevate liiklejate rolli olukorras kui liiklus on avatud.

**Mõisted**

Kergliikleja – jalakäija, jalgrattur ja kergliikuri kasutaja.

Kergliiklustee – kõnnitee, jalgrattatee, jalgratta- ja jalgtee ning jalgrattatee liiklusseaduse tähenduses.

Teeületuskoht – koht, mis on ette nähtud kergliiklejale tee ületamiseks. Selle all on mõeldud nii ülekäigukohta kui ülekäigurada liiklusseaduse mõistes.

**Kontrollküsimused**

|  |  |  |  |
| --- | --- | --- | --- |
| Nr | Küsimus | Jah (V)  Ei (X)  Pole asjakohane (-) | Märkused (*Täita kui audiitor on tuvastanud puuduse või soovib kommenteerida*) |
| Auditeerimine varasemas staadiumis | | | | |
| 1.1 | Kas teelõiku on auditeeritud mõnes varasemas staadiumis? |  |  |
| 1.2 | Kui on varem auditeeritud, siis kas selle auditeerimise tulemused on arvesse võetud? |  |  |
| Tee funktsioon ja liikluskeskkond | | | | |
| 2.1 | Kas on arvesse võetud liikluskoosseisu ja selle spetsiifikat/ eripära? |  |  |
| 2.2 | Kas rajatud liikluskeskkond on ohutu nii lastele, vanuritele kui ka puuetega isikutele? |  |  |
| 2.3 | Kas lastele, vanuritele või puuetega isikutele on vajalikud erimeetmed? |  |  |
| 2.4 | Kas ehitatud lahendus vastab tee funktsioonile ja soovitud kasutusele? |  |  |
| 2.5 | Kas esineb lõike, kus on märkimisväärne jalakäijate liikumine, aga nad ei ole sõidukite liiklusest eraldatud? |  |  |
| 2.6 | Kas hoonestatud segaliiklusega aladel liiklejad mõistavad ja arvestavad üksteisega? |  |  |
| 2.7 | Kas liiklejad riskivad liialt kinnistult välja sõites/kas välja- ja sissesõit põhjustab ebamugavusi või liiklusohtlikke olukordi? |  |  |
| 2.8 | Kas põllumajandusmasinad saavad liigelda nii, et nad ei kahjusta liikluskorraldusvahendeid? |  |  |
| 2.9 | Kas piirkondades, kus esinevad kriitilised elemendid samas kohas (nt kurvid, ristmikud, mäetipud) esineb liikleja käitumises kõrvalekaldeid/iseärasusi? |  |  |
| 2.10 | Kas erineva funktsiooni ja omadustega teede vahele rajatud üleminekud on toimivad? |  |  |
| 2.11 | Kas ehitatud liiklussaared ja suunamuutetakistused on ohutud? |  |  |
| 2.12 | Kas ehitatud liiklussaared ja suunamuutetakistused on toimivad ning rahustavad liikluskeskkonda? |  |  |
| 2.13 | Kas on loodud keskkond, kus liiklejad järgivad kehtestatud kiiruspiiranguid? |  |  |
| 2.14 | Kas liiklejad järgivad audiitori hinnangul kehtestatud kiiruspiiranguid? |  |  |
| 2.15 | Kas rajatud haljastus halvendab liiklusohutust mistahes kujul? |  |  |
| 2.16 | Kas üleminek asulasiseselt teelt maanteele ja vastupidi on toimiv? |  |  |
| 2.17 | Kas üleminek valgustatud teelt valgustamata teele ja vastupidi põhjustab häiringuid? |  |  |
| 2.18 | Kas töömaa piiril esineb liikleja käitumises kõrvalekaldeid/iseärasusi? |  |  |
| 2.19 | Kas tee “suhtleb” sõidukijuhiga hästi, nii et juht tajub olukorda ilma üllatusteta? |  |  |
| Tee ristlõige | | | | |
| 3.1 | Kas on välditud olukordi, kus kaevuluugid või muud ebatasasused põhjustavad liikleja sõidutrajektooril ohtu? |  |  |
| 3.2 | Kas liikleja põhjustab ohtlikke olukordi kaevuluukide ja muude ebatasasuste vältimiseks? |  |  |
| 3.3 | Kas teepeenrad on püsima jäänud? |  |  |
| 3.4 | Kas liiklejate käitumisest tulenevalt on peenraid tühjaks sõidetud? |  |  |
| 3.5 | Kas ehitatud sõidutee kitsenemised tagavad liiklusohutuse? |  |  |
| 3.6 | Kas tee ristlõige toetab kiiruspiirangutest kinnipidamist? |  |  |
| 3.7 | Kas liiklejad kasutavad ühistranspordipeatusesse minemiseks selleks loodud keskkonda/teekondi/teeületusi? |  |  |
| 3.8 | Kas kergliiklejad kasutavad neile loodud liiklusruumi? |  |  |
| 3.9 | Kas rajatud klombitud alad on piisavad? |  |  |
| Horisontaalne ja vertikaalne geomeetria | | | | |
| 4.1 | Kas lubatud suurima kiirusega on teelõigu läbimine ohutu arvestades teekoridori horisontaal- ja vertikaalgeomeetriat? |  |  |
| 4.2 | Kas esineb nähtavust piiravaid takistusi (näiteks sõidukipiirdesüsteemid, tarad, teeseadmed, liiklusmärgid, maastikukujundus/ haljastus, silla kaldasambad, hooned jms)? |  |  |
| 4.3 | Kas nähtavus kurvides on tagatud? |  |  |
|  | Kas möödasõidukeelualad on kehtestatud sobivalt ja kohtadesse, kus need on vajalikud? |  |  |
| 4.4 | Kas liiklejad võtavad möödasõite tehes liigseid riske? |  |  |
| 4.5 | Kas tee pikiprofiilis esineb peidetud lohukohti, mis varjavad vastutulevaid sõidukeid? |  |  |
| 4.6 | Kas välja ehitatud lahendus on ühetaoline ja teekasutajatele lihtsasti tajutav ning ei põhjusta ootamatusi? |  |  |
| 4.7 | Kas ootamatute muudatuste ja üleminekutega kohtades esineb probleeme liiklejate käitumises? |  |  |
| Ristmikud | | | | |
| Geomeetria ja paigutus | | | | |
| 5.1.1 | Kas liiklejad peatuvad ristmikel selliselt, et nad asetsevad peatee suhtes võimalikult risti? |  |  |
| 5.1.2 | Kas ristmikul esineb olukordi, kus sõiduk ilmselgelt ei mahu pööret sooritama? |  |  |
| 5.1.3 | Kas esineb olukordi, kus liiklejad teevad ootamatuid manöövreid sõidueesõiguse mitte tajumise tõttu? |  |  |
| 5.1.4 | Kas esineb olukordi, kus liiklejad teevad ootamatuid manöövreid liikumissuundade mitte tajumise tõttu? |  |  |
| 5.1.5 | Kas liikluses esineb probleeme tulenevalt kiirusmuuteradade ebapiisavast või liigsest pikkusest? |  |  |
| 5.1.6 | Kas liikluses esineb kiirusmuuteradadel muid probleeme? |  |  |
| 5.1.7 | Kas ristmik on aegsasti nähtav ja tuvastatav kõikidest lähenemissuundadest ja erinevate sõidukijuhtide silmakõrgustelt: sõiduautod, veoautod, mootorrattad, jalgrattad jne? |  |  |
| 5.1.8 | Kas nähtavusalas paikneb nähtavust oluliselt piiravaid takistusi? |  |  |
| 5.1.9 | Kas ümbritsev valgus või valgustus põhjustab liiklejale häiringuid? |  |  |
| 5.1.10. | Kas esineb nähtavust piiravaid takistusi (näiteks sõidukipiirdesüsteemid, tarad, teeseadmed, liiklusmärgid, maastikukujundus/ haljastus, silla kaldasambad, hooned jms)? |  |  |
| 5.1.11 | Kas ristmike tüüp ja projektlahendus on sobivad ristuvate teede funktsiooni ning liiklussagedust ja -koosseisu arvestades? |  |  |
| 5.1.12 | Kas jalakäijate ja jalgratturite liikumisteekonnad on ristmikel kohandatud vajaduspõhistele liikumissuundadele ning selgesti tähistatud ja märgistatud? |  |  |
| 5.1.13 | Kas jalgrattaga sõites on ristmiku läbimine ohutu ja jalgratturi vajadusi arvestav? |  |  |
| 5.1.14 | Kas kõikidele ristmiku harudele, kus esineb vajadus tee ületamiseks, on rajatud teeületuskoht? |  |  |
| 5.1.15 | Kas kergliiklejad käituvad kohtades, kus kergliiklusteed lõpevad ristmikul või sõiduteel või suunatakse üle sõidutee, nii nagu ette nähtud? |  |  |
| 5.1.16 | Kas liiklejad järgivad audiitori hinnangul kehtestatud kiiruspiiranguid? |  |  |
| 5.1.17 | Kas ristmikel on probleeme peatumise või parkimisega? |  |  |
| 5.1.18 | Kas liiklejad valivad ristmikule lähenedes sobiva/ohutu sõidukiiruse? |  |  |
| 5.1.19 | Kas liiklust rahustavad meetmed toimivad? |  |  |
| 5.1.20 | Kas teeandmise kohustust on vaja rõhutada (nt kasutades korduvaid tähistusi)? |  |  |
| 5.1.21 | Kas ristmikul esineb pöördeid, mis tuleks ära keelata? |  |  |
| 5.1.22 | Kas ristmikul tehakse keelatud pöördeid? |  |  |
| 5.1.23 | Kas ristumiste (nt raudteeülesõit, foorristmik, ülekäigurada) tüübid ja vahekaugused on omavahel kooskõlas? |  |  |
| 5.1.24 | Kas sõidueesõigus on selgelt määratletud ja asjakohaselt tähistatud kohtades, kus jalgratturid ristuvad üksteisega või mootorsõidukitega? |  |  |
| 5.1.25 | Kas ohutussaared on piisavalt pikad ja laiad teed ületavatele kergliiklejatele ohutuks ootamiseks? |  |  |
| Ringristmikud | | | | |
| 5.2.1 | Kas projektalal esineb või on rajatud ringristmikke?  *Kui küsimuse vastus on „ei“, siis pole antud alapunkti järgnevatele küsimustele vastata.* |  |  |
| 5.2.2 | Kas ohutussaared on selgelt nähtavad ja sobiva projektlahendusega? |  |  |
| 5.2.3 | Kas ringristmiku kesksaar tõkestab tõhusalt nähtavust üle ristmiku? |  |  |
| 5.2.4 | Kas sõidukid läbivad ringristmikku rahulikult ning on takistatud selle kiire läbimine? |  |  |
| 5.2.5 | Kas teeületuskohtade juures on sõidukiiruste rahustamine toimiv ehk välditud on liiga kiiret sõiduki ringristmikule liikumist või ringristmikult väljumist? |  |  |
| Valgusfoorid | | | | |
| 5.3.1 | Kas projektalal esineb või on rajatud valgusfoore?  *Kui küsimuse vastus on „ei“, siis pole antud alapunkti järgnevatele küsimustele vastata.* |  |  |
| 5.3.2 | Kui mõnda pöördeliikumist ei reguleerita valgusfooriga, siis kas liiklus on sel juhul ohutu? |  |  |
| 5.3.3 | Kas valgusfoori tuled on arusaadavalt ja selgelt märgatavad? |  |  |
| 5.3.4 | Kas jalgrattaga sõites on ristmiku läbimine ohutu ja jalgratturi vajadusi arvestav? |  |  |
| 5.3.5 | Kas kergliiklejate teeületused ristmikel on lahendatud kergliiklejate vajadusi arvestades? |  |  |
| 5.3.6 | Kas jalakäijate teeületuskohad (sh raudteeülekäigud) on selgelt ja arusaadavalt tähistatud, sh erivajadustega liiklejatele? |  |  |
| 5.3.7 | Kas ristmikul on eraldiseisev üldine roheline faas ainult jalakäijatele ja jalgratturitele, mis võimaldab ristmikku mistahes suunas ületada? |  |  |
| 5.3.8 | Kas rohelise tule põlemise aeg on piisav, et jalakäijad jõuaksid teed ületada? |  |  |
| 5.3.9 | Kas on välditud olukorda, kus ühe ristmikuharu ületamiseks mitmes osas põleb ühes fooris punane ja teises roheline tuli? |  |  |
| 5.3.10 | Kui ristmikul ei ole jalakäijatele eraldiseisvat üldist rohelist faasi, siis kas jalakäijale on ette nähtud kaitseaeg, mis annab talle võimaluse tee ületamise alustamiseks enne sõidukite rohelise tule süttimist? |  |  |
| 5.3.11 | Kas jalgrattasõiduks ettenähtud piirkonnas on vajalikud valgusfoori faaside ajalised nihked jalakäijate ja jalgratturite jaoks? |  |  |
| 5.3.12 | Kui jalgratturite jaoks on valgusfooris ette nähtud eraldi tuled, siis kas jalgratturite sõidueesõiguse ajad on piisavad? |  |  |
| 5.3.13 | Kas maksimaalne ooteaeg on jalgratturite jaoks mõistlik? |  |  |
| 5.3.14 | Kas valgusfoori tulede nähtavust mõjutab päikesetõusu/-loojangu ajal otsene päikesevalgus? |  |  |
| 5.3.15 | Kas teevalgustus raskendab valgusfoori kollase tule nägemist? |  |  |
| 5.3.16 | Kas valgusfooriga ristmiku vahetus läheduses asub mõni juurdepääs külgnevalt kinnistult, mis peaks olema arvestatud ristmiku fooritsüklisse? |  |  |
| 5.3.17 | Kas on välditud näilisest läbipääsu võimalusest (nn roheline laine) tingitud valgusfooride mitte märkamine? |  |  |
| 5.3.18 | Kas valgusfoorid paiknevad korrektselt nii, et need on kõigi liiklusvoogude poolt eristatavad? |  |  |
| 5.3.19 | Kas valgusfoori tuled on nähtavad päikesepaiste korral? |  |  |
| 5.3.20 | Kas valgusfoori tuled on millegagi kaetud/varjatud (nt liiklusmärkide, valgustipostide, taimede, liiklusummikutega)? |  |  |
| Tee ristumine raudteega | | | | |
| Raudteeülekäigukoht | | | | |
| 6.1.1 | Kas raudteeülekäigukohad on ohutud? |  |  |
| Raudteeülesõidukohad | | | | |
| 6.2.1 | Kas projektalal on raudteeülesõidukohti?  *Kui küsimuse vastus on „ei“, siis pole antud alapunkti järgnevatele küsimustele vaja vastata.* |  |  |
| 6.2.2 | Kas raudteeülesõidu tüüp on sobilik arvestades liiklussagedusi? |  |  |
| 6.2.3 | Kas passiivset ohutust tagavad meetmed on paigaldatud sobivalt ja kohtadesse, kus need on vajalikud? |  |  |
| 6.2.4 | Kas valgustus on paigaldatud sobivalt ja kohtadesse, kus see on vajalik? |  |  |
| 6.2.5 | Kas ümbritsev valgus seab mingeid erinõudeid raudteeülesõidule? |  |  |
| 6.2.6 | Kas raudteeülesõidul on vajalik kehtestada täiendavaid kiiruspiiranguid? |  |  |
| 6.2.7 | Kas raudteeülesõidul on vajalik täiendavalt rõhutada möödasõidukeelu piirangut? |  |  |
| Avalikud teenused ja erateenused | | | | |
| Teenindusjaamad, parklad ja puhkekohad | | | | |
| 7.1.1 | Kas projektalal on teenindusjaamu (nt tankla, toitlustus jne), parklaid ja/või puhkekohti?  *Kui küsimuse vastus on „ei“, siis pole antud alapunkti järgnevatele küsimustele vaja vastata.* |  |  |
| 7.1.2 | Kas on arvestatud tõmbepunktidega, mis võivad põhjustada suuremat liiklust? |  |  |
| 7.1.3 | Kas juurdepääsud teega piirnevatele kinnistutele on sobiva lahendusega arvestades liikluskoosseisu ja -sagedust? |  |  |
| 7.1.5 | Kas ehitatud lahendus võimaldab teenindavate ettevõtete kauba laadimist korraldada ohutult? |  |  |
| 7.1.6 | Kas parkimisalade mõõtmed on piisavad sõiduautode, veoautode ja busside parkimiseks? |  |  |
| 7.1.7 | Kas teenindusjaama/ parkla/ puhkekoha lahendus on erinevateks liikumisteks sobiv ja ohutu? |  |  |
| 7.1.8 | Kas liiklejad sõidavad parklas sobiva kiirusega? |  |  |
| 7.1.9 | Kas peatutakse ja pargitakse selleks ette nähtud kohtades? |  |  |
| 7.1.10 | Kas parklad on lihtsasti juurdepääsetavad ja seal on piisavalt ruumi manööverdamiseks? |  |  |
| 7.1.11 | Kas jalakäijatele on loodud ohutud liikumisvõimalused? |  |  |
| 7.1.12 | Kas jalakäijad kasutavad neile rajatud liikumisvõimalusi? |  |  |
| 7.1.13 | Kas audiitori hinnangul kasutajad tunnevad ennast ohutult ja turvaliselt? |  |  |
| 7.1.14 | Kas esineb lubamatut parkimist kõnniteedel, jalgrattateedel, sõiduteel ning sisse- ja/või väljasõitudel? |  |  |
| 7.1.15 | Kui parkimiskohti ei ole piisavalt, siis kas on rakendatud erimeetmeid, mis lubamatut parkimist tõkestavad? |  |  |
| 7.1.16 | Kas parklatesse saab ohutult sisse ja nendest välja sõita? |  |  |
| 7.1.17 | Kas parklad või parkivad sõidukid takistavad nähtavust? |  |  |
| Ühistransport | | | | |
| 7.2.1 | Kas ühistransport kasutab suurendatud piirkiirusega teed? |  |  |
| 7.2.2 | Kui ühistransport kasutab suurendatud sõidukiirusega teed, siis kas see tekitab probleeme üldiselt ja ühistranspordipeatustes? |  |  |
| 7.2.3 | Kas ühistranspordil on võimalik peatust teenindada ohutult? |  |  |
| 7.2.4 | Kas peatusest väljuva bussi juhile on tagatud nõuetekohane nähtavus sõiduteele bussi taha? |  |  |
| 7.2.5 | Kas trammiradade eraldamine sõidukite liiklusest on tõhus? |  |  |
| 7.2.6 | Kas sõidukid takistavad trammiliiklust? |  |  |
| 7.2.7 | Kui trammirajad ei ole sõidukite liiklusest eraldatud, siis kas trammi liikumistee on muude liiklejate jaoks selgesti märgatav? |  |  |
| Ohustatud teekasutajate vajadused | | | | |
| Ühistranspordi peatustes | | | | |
| 8.1.1 | Kas peatused on jalakäijatele lihtsasti ja ohutult juurdepääsetavad? |  |  |
| 8.1.2 | Kas jalakäijad liiguvad bussipeatustesse selleks ette nähtud teid pidi? |  |  |
| 8.1.3 | Kas on välditud olukorda, kus jalakäija hakkab teed ületama peatuses peatuva bussi eest? |  |  |
| 8.1.4 | Kas jalakäijate ja jalgratturite ootealasid on piisavalt ja kas nad on piisavalt suured? |  |  |
| 8.1.5 | Kas esineb nähtavust piiravaid takistusi (näiteks sõidukipiirdesüsteemid, tarad, teeseadmed, liiklusmärgid, maastikukujundus/ haljastus, silla kaldasambad, hooned jms)? |  |  |
| 8.1.6 | Kas jalgrattateed/ jalgrattarajad on ühistranspordi peatuste piirkonnas ohutud? |  |  |
| 8.1.7 | Kas valgustus on rajatud sobivalt ja kohtadesse, kus see on vajalik? |  |  |
| Kergliiklejate muud vajadused | | | | |
| 8.2.1 | Kas jalgrattaga sõites on teelõigu läbimine ohutu ja jalgratturi vajadusi arvestav? |  |  |
| 8.2.2 | Kas teeületuskohad asuvad jalakäijate liikumisteekondi arvestades loogilistes ja vajalikes asukohtades nii, et teed ei hakataks ületama selleks mitte ette nähtud kohtades? |  |  |
| 8.2.3 | Kas kergliiklejate eritasandiliste läbipääsude korral ületatakse teed samas tasandis selleks mitte ette nähtud kohas? |  |  |
| 8.2.4 | Kas on vaja muid abivahendeid või meetmeid, et muuta teeületamine ohutumaks? |  |  |
| 8.2.5 | Kas jalakäijate ja jalgratturite ootealad on piisavalt suured? |  |  |
| 8.2.6 | Kas ohutussaared on piisavalt pikad ja laiad teed ületavatele kergliiklejatele ohutuks ootamiseks? |  |  |
| 8.2.7 | Kas raudteeülekäigukohad on lahendatud ohutult? |  |  |
| 8.2.8 | Kas jalakäija ja mootorsõidukijuht näevad teineteist? |  |  |
| 8.2.9 | Kas jalgratturitele on vajadusel antud muude liiklejate suhtes sõidueesõigus? |  |  |
| 8.2.10 | Kas nähtavus on mootorsõidukijuhtide jaoks piisav, et näha jalgrattureid? |  |  |
| 8.2.11 | Kas parkivad sõidukid takistavad liiklejatel jalgratturite nägemist? |  |  |
| 8.2.12 | Kui on kehtestatud kiiruspiirang, kas audiitori hinnangul sõidukijuhid järgivad seda? |  |  |
| 8.2.13 | Kas teeületuskohad on tähistatud ja sõidukijuhtidele hästi nähtavad? |  |  |
| 8.2.14 | Kas ohutussaared on selgesti nähtavad ja korrektselt rajatud? |  |  |
| 8.2.15 | Kas valgustus on rajatud sobivalt ja kohtadesse, kus see on vajalik? |  |  |
| 8.2.16 | Kas on välditud kaevuluuke ja muid ebatasasusi liikleja sõidutrajektooril? |  |  |
| 8.2.17 | Kas liikleja põhjustab ohtlikke olukordi kaevuluukide ja muude ebatasasuste vältimiseks? |  |  |
| Mootorratturite vajadused | | | | |
| 8.3.1 | Kas mootorratturite osakaal on liikluses suur? |  |  |
| 8.3.2 | Kas teekattel on mistahes objekte, mille tõttu võib mootorratas kaotada stabiilsuse? |  |  |
| 8.3.3 | Kas teeserv on vaba takistustest kohtades, kus mootorratturid võivad kurvi sisenedes  mootorratast kallutada? |  |  |
| 8.3.4 | Kas pimedal ajal on tee kulgemine mootorratturile hästi tajutav? |  |  |
| Liikluskorraldus, teeseadmed, valgustus | | | | |
| Liiklusmärgid ja püstmärgised | | | | |
| 9.1.1 | Kas liikluses osalevad sõidukid või liiklusmärgid takistavad nähtavust? |  |  |
| 9.1.2 | Kas möödasõidukeelualad on kehtestatud sobivalt ja kohtadesse, kus need on vajalikud? |  |  |
| 9.1.3 | Kas möödasõite tehakse kohtades, kus see on keelatud? |  |  |
| 9.1.4 | Kas liiklusmärgid on selgesti nähtavad ja loetavad? |  |  |
| 9.1.5 | Kas kiiruse alandamise koht enne ristmikku on valitud sobivalt ja tähistatud korrektselt? |  |  |
| 9.1.6 | Kas esineb olukordi, kus liiklejad teevad ootamatuid manöövreid sõidueesõiguse mitte tajumise tõttu? |  |  |
| 9.1.7 | Kas teenindusjaamades, parklates ja puhkekohtades liigeldakse valesti tulenevalt ebaselgest liikluskorraldusest sh ebaselgest eelviitamisest? |  |  |
| 9.1.8 | Kas paigaldatud muutuva teabega liiklusmärgid on töökorras? |  |  |
| 9.1.9 | Kas muutsuunaga teelõigule paigaldatud liiklusjuhitav süsteem on töökorras? |  |  |
| 9.1.10 | Kas kergliiklejate liikumine ja liikluskorraldus ristmikel on omavahel kooskõlas? |  |  |
| 9.1.11 | Kas sõidukijuhtide jaoks on selge, kas nad ületavad ühe- või kahesuunalist jalgrattateed? |  |  |
| 9.1.12 | Kas liiklusmärgid on paigutatud nii, et nad ei piira nähtavust ristuvatelt teedelt? |  |  |
| 9.1.13 | Kas ringristmik on tajutav ja nähtav kõigist suundadest lähenedes? |  |  |
| 9.1.14 | Kas on mittevajalikke ja eksitavaid liiklusmärke või lisateatetahvleid? |  |  |
| 9.1.15 | Kas liiklusmärgid ja kogu teemärgistus täidavad oma eesmärki ja on vasturääkivusteta? |  |  |
| Teekattemärgistus | | | | |
| 9.2.1 | Kas esineb olukordi, kus liiklejad teevad ootamatuid manöövreid ebaselge teekattemärgistuse tõttu? |  |  |
| 9.2.2 | Kui mõnda pöördeliikumist ei reguleerita valgusfooriga, siis kas teekattemärgistus on pööret sooritavale sõidukijuhile arusaadav? |  |  |
| 9.2.3 | Kas esineb olukordi, kus liiklejad teevad ootamatuid manöövreid sõidueesõiguse mitte tajumise tõttu? |  |  |
| 9.2.4 | Kas sõidukijuhtide jaoks on selge, kas nad ületavad ühe- või kahesuunalist jalgrattateed? |  |  |
| 9.2.5 | Kas kergliiklejate liikumine ja liikluskorraldus ristmikel on omavahel kooskõlas? |  |  |
| 9.2.6 | Kas teekattemärgistus vastab kergliiklejate liiklusvoole? |  |  |
| Muutuva teabega liiklusmärgid | | | | |
| 9.3.1 | Kas muutuvteabega liiklusmärkidel kuvatud informatsioon on selgesti märgatav ja arusaadav? |  |  |
| Valgustus | | | | |
| 9.4.1 | Kas tee on piisavalt valgustatud? |  |  |
| 9.4.2 | Kas valgustus on sobiv? |  |  |
| 9.4.3 | Kas projekteeritud ja rajatud eriolukordade valgustus (üleminekutsoonid, ristlõike muudatused) on toimiv? |  |  |
| 9.4.4 | Kas valgustamata lõigud kujutavad endast potentsiaalseid ohte? |  |  |
| 9.4.5 | Kas teevalgustus raskendab valgusfoori kollase tule nägemist? |  |  |
| 9.4.6 | Kas valgustust tuleb muuta nii, et teed ületavad jalakäijad oleksid selgesti näha? |  |  |
| 9.4.7 | Kas ristmikul on vajalik kontrastvalgustus? |  |  |
| 9.4.8 | Kas ümbritsev valgus seab mingeid erinõudeid? |  |  |
| 9.4.9 | Kas teevalgustus tekitab probleeme liiklusmärkide märkamisel või teetrassi tuvastamisel? |  |  |
| 9.4.10 | Kas ristmikele, teenindusjaamadesse, parklatesse ja puhkekohtadesse on valgustus paigaldatud sobivalt? |  |  |
| Teeohutusrajatised ja passiivset ohutust tagavad paigaldised | | | | |
| Muu teevarustus | | | | |
| 10.1.1 | Kas pimestamisvastased vahendid on paigaldatud sobivalt ja kohtadesse, kus need on vajalikud? |  |  |
| 10.1.2 | Kas pimestamisvastased vahendid on toimivad? |  |  |
| 10.1.3 | Kas erilistest ilmastikutingimustest tingitud teevarustus (hoiatusmärgid, lumetõkked jne) on paigaldatud sobivalt ja kohtadesse, kus need on vajalikud? |  |  |
| 10.1.4 | Kas erilistest ilmastikutingimustest tingitud teevarustus (hoiatusmärgid, lumetõkked jne) on töökorras? |  |  |
| 10.1.5 | Kas ulukitara algus ja lõpp on paigutatud ohutult ja toimivalt? |  |  |
| 10.1.6 | Kas ulukirestid on paigutatud ohutult ja toimivalt? |  |  |
| 10.1.7 | Kas esineb nähtavust piiravaid takistusi (näiteks sõidukipiirdesüsteemid, tarad, teeseadmed, liiklusmärgid, maastikukujundus/ haljastus, silla kaldasambad, hooned jms)? |  |  |
| 10.1.8 | Kas süvendis oleva tee nõlvadel on rakendatud meetmeid, et vältida loodusliku materjali teele sattumine? |  |  |
| Haljastus | | | | |
| 10.2.1 | Kas tee ääres on haljastust? |  |  |
| 10.2.2 | Kas on puid? |  |  |
| 10.2.3 | Kas haljastus või taimestiku kasv võib tulevikus põhjustada ohutuse probleeme? |  |  |
| 10.2.4 | Kas haljastus võib põhjustada teekasutajale mistahes häiringuid? |  |  |
| 10.2.5 | Kas taimestik takistab nähtavust? |  |  |
| 10.2.6 | Kas taimestik tagab kõikidel ristmikel nõuetekohase nähtavuse? |  |  |
| 10.2.7 | Kas haljastus takistab liiklusmärkide või ristmike ja teeületuskohtade nähtavust? |  |  |
| 10.2.8 | Kas haljastus takistab sõidukijuhtide, jalakäijate ja jalgratturite visuaalset kontakti? |  |  |
| 10.2.9 | Kas taimestik kaitseb teed loodusõnnetuste, näiteks maalihete jms eest? |  |  |
| 10.2.10 | Kas tee ääres olev haljastus on vana ja kas see võib põhjustada ohutuse probleeme? |  |  |
| 10.2.11 | Kas teeäärne haljastus aitab liiklejal kurvi suunda ja selle kulgemist tajuda? |  |  |
| 10.2.12 | Kas taimestik takistab teel pikinähtavust? |  |  |
| 10.2.13 | Kas taimestik aitab vältida tee monotoonset iseloomu? |  |  |
| Konstruktsioonid | | | | |
| 10.3.1 | Kas valgustus on paigaldatud asjakohaselt ja sobivalt? |  |  |
| 10.3.2 | Kas jalgratturite vajadusi on arvesse võetud (nt eraldatud jalgrattateed)? |  |  |
| Passiivset ohutust tagavad rajatised | | | | |
| 10.4.1 | Kas teepiirdesüsteemid on takistuseks liiklejatele? |  |  |
| 10.4.2 | Kas teepiirdesüsteemid on paigaldatud nii, et nad ei piira nähtavust? |  |  |